**BILJEŠKE UZ FINANCIJSKE IZVJEŠTAJE  
KONCERTNOG UREDA VARAŽDIN  
za razdoblje od 01. siječnja 2019. do 31. prosinca 2019. godine**

1. **UVOD**

Koncertni ured Varaždin je javna ustanova u kulturi čiji je osnivač Grad Varaždin.  
Poslovanje Ustanove objedinjuje *poslove Koncertnog ureda*, koje je podijeljeno na osnovno poslovanje (organizacija, suorganizacija, te pomoć prilikom organizacije koncerata), manifestacija „*Javna događanja i prigodni programi*“; te *nacionalni festival Varaždinske barokne večeri.*

Na dan 31. prosinca 2018. godine Koncertni ured Varaždin imao je 3 zaposlena, a od 1. siječnja do 31. prosinca 2019. godine Koncertni ured ima 2 zaposlena nakon odlaska djelatnice Drage Vitez u mirovinu.

U skladu sa odredbama Pravilnika o financijskom izvještavanju u proračunskom računovodstvu i Okružnice Ministarstva financija o predaji i konsolidaciji financijskih izvještaja proračuna, proračunskih i izvanproračunskih korisnika za razdoblje od 1. siječnja do 31. prosinca 2019. godine, sastavljeni su financijski izvještaji Koncertnog ureda Varaždin za 2019. godinu koji se sastoji od izvještaja o prihodima i rashodima, primicima i izdacima (Obrazac PR-RAS), Bilance (Obrazac BIL), Izvještaja o rashodimima prema funkcijskoj klasifikaciji (Obrazac RAS-funkcijski), izvještaja o promjenama u vrijednosti i obujmu imovine i obveza (Obrazac P-VRIO) te izvještaja o obvezama (Obveze).

1. **BILJEŠKE UZ PR-RAS**
   1. PRIHODI

Ukupni prihodi poslovanja u izvještajnom razdoblju iznosili su 3.877.831 kn (AOP 001) što je povećanje od 371.799 kn od ostvarenog prihoda u prethodnoj godini. U strukturi prihod najznačajniju ulogu imaju, kako je i razumljivo jer je Koncertni ured Varaždin proračunski korisnik, prihodi iz nadležnog proračuna i oni iznose 2.131.781 kn (AOP 130). Prihodi od pruženih usluga u 2019. godini iznosili su 572.823 kn (AOP 126) što je za 5.457 kn više nego za isto razdoblje 2018. godine. Isto tako Koncertni ured je ostvario povečanje prihoda donacija, te je u 2019. godini ostvario iznos od 219.000 (AOP 127) što je za 31.500 kn više nego u 2018. godini. Isto tako veliko povečanje vidi se i na AOP 136, Ostali prihodi gdje je Koncertni ured u 2018. godini ostvario 1.293 kn dok je u 2019. godini ostvario 16.887 kn, što je povečanje od 15.594 kn koje se odnosi na ostvarene pozitivne kamate poslovanja te tečajne razlike.

Na temelju Okružnice Ministarstva financija Koncertni ured Varaždin ima obvezu koja je nastala u 2019. godini a bit će podmirena u 2020. godini u iznosu od 228.784 kn (AOP 285) te je taj iznos doveo i do ukupnog manjka prihoda i primitaka u 2019. godini.

* 1. RASHODI

Rashodi poslovanja iznose 3.835.324 kn (AOP 148) te su, s obzirom na rast ukupnih prihoda, veći od rashoda u 2018. godini za 64.044 kn.

Materijalni rashodi (AOP 160) iznose 3.368.880 kn što je povećanje u odnosu na 2018. godinu u iznosu od 213.924 kn. Najznačajnije razlike su na stavkama AOP 167 Uredski materijal i ostali materijalni rashodi gdje je vidljivo povečanje od 4.622 kn, AOP 166 Energija kod koje je vidljivo povećanje u iznosu od 1.805 kn u odnosu na 2018. godinu. Isto tako veliko odstupanje od prošlogodišnjeg stanja je na AOP 177 Usluge promidžbe i informiranja u iznosu od 47.288 kn koje se odnosi na dodatnu promociju festivala 49. Varaždinskih baroknih večeri radi prijave na natječaj HTZ-a. Povećanje je vidljivo i na AOP 179 Zakupnine i najamnine u iznosu od 43.385 kn koje se odnosilo na povećanje suorganizacija (pomoći) prilikom organizacija koncerata. Povećanje je vidljivo i na AOP 181 Intelektualne i osobne usluge u iznosu od 356.288 kn koje se odnosilo na angažiranje izvođača za 49. Varaždinske barokne večeri.

Isto tako povečanje je vidljivo i na AOP 207 Ostali financijski rashodi u ukupnom iznosu od 6.276 kn koje se odnosilo na bankarske usluge i na zatezne kamate iz poslovanja.

1. **BILJEŠKE UZ OBRAZAC BILANCA**

Ukupna vrijednost nefinancijske imovine na dan 31. prosinca 2019. godine iznosi 273.422 kn (AOP 002) dok je ispravak vrijednosti imovine proveden je primjenom propisanih stopa i iznosi 366.837 kn postrojenja i opreme (AOP 023).   
Stanje novaca na žiro računu na dan 31. prosinca 2019. iznosi 415 kn (AOP 065).

Ukupna potraživanja za prihode poslovanja na 31. prosinca 2019. godine (AOP 140) iznose 9.739 kn te su u procesu naplate u 2020. godini.

Obveze na kraju izvještajnog razdoblja iznosi 248.686 kn, od čega je obračunata plaća, honorari, troškovi vezani uz organizaciju „doček nove godine“, te materijalni rashodi za mjesec prosinac.

1. **BILJEŠKE UZ OBRAZAC RAS-funkcijski**

Funkcijska klasifikacija prikaz je rashoda proračuna te proračunskih i izvanproračunskih korisnika razvrstanih prema njihovoj namjeni. Koncertni ured Varaždin nalazi se u „Službi kulture“ te je u to polje unesen zbroj rashoda poslovanja u iznosu od 3.844.485 kn (AOP 105).

Varaždin, 06. ožujka 2020.

Ravnatelj Koncertnog ureda Varaždin

Raymond Rojnik